open-index/open-wikipedia-markdown huggingface dataset:
دیدِ ابداً

**دیدِ ابداً** (jamais vu) ایک ایسی نفسیاتی کیفیت کو کہا جاتا ہے جس میں (کسی شخصیت کے لیے) ارد گرد کا ماحول، مانوس ہونے کے باوجود ایک اجنبیت اور غیر مانوسی کا احساس (sensation) پیدا کر رہا ہو یعنی اس کو ایک ایسا فریب ِحس (illusion) کہا جا سکتا ہے جس میں پہلے بھی دیکھی ہوئی اشیاء سے متعلق، متاثرہ شخصیت میں، یہ خیال پیدا ہو رہا ہو کہ ان اشیاء کو اس سے پہلے کبھی نہیں دیکھا۔ انگریزی میں jamais vu کا لفظ فرانسیسی زبان سے آیا ہے اور اس مرکب کلمے میں jamais کے معنی کبھی نہیں کے اور vu کے معنی دیکھنے کے ہوتے ہیں۔ جبکہ اردو میں ابداً کے معنی ---- کبھی نہیں ---- اور دید کے معنی ---- دیکھنے ---- کے ہوتے ہیں۔ گو اردو میں ابداً کے معنی محدود رہتے ہوئے، ابد یعنی ہمیشہ سے متعلق ہی زیادہ مستعمل ہیں لیکن اپنے مصدر کی صورت میں ابداً کا مفہوم never کا لیا جاتا ہے، ویسے بھی اگر غور کیا جائے تو اردو معنی یعنی، ہمیشہ، میں ہمیشہ سے یا کبھی نہیں کا مفہوم موجود ہے۔

## مزید دیکھیے
* ڈے ژا وو
* فریب حس (illusion)
* خطاۓ حس (hallucination)

## حوالہ جات

زمرہ:آگاہی
زمرہ:آگہی
زمرہ:علم علامات
زمرہ:فرانسیسی الفاظ اور جملے
زمرہ:نفسیاتی امراض
زمرہ:طب نفسی
زمرہ:ویکی ڈیٹا سے مطابقت رکھنے والی مختصر تفصیل
ڈے ژا وو

**ڈے ژا وو **(فرانسیسی:déjà vu) ایک ایسی نفسیاتی کیفیت یا ایسے لمحات کو کہا جاتا ہے جس میں کوئی شخصیت، ایک بالکل اجنبی اور پہلی مرتبہ دیکھی جانے والی شے (یا ماحول) کے بارے میں یہ گمان یا خیال رکھتی ہو کہ اس ماحول یا شے کو وہ پہلے بھی دیکھ چکی ہے۔ یعنی ڈے ژا وو ایک ایسا فریب حس (illusion) کہا جا سکتا ہے جس میں ایک نیا ماحول، پرانے یا ماضی سے معلوم و شناسا ہونے کا احساس (sensation) اجاگر کر رہا ہو۔

## مزید دیکھیے

* دیدِ ابداً (jamais vu)
* فریب ِحس
* خطائے حس

## حوالہ جات

زمرہ:آگاہی
زمرہ:آگہی
زمرہ:حافظے کی تشخیص
زمرہ:فلسفہ عقل
زمرہ:نفسیاتی امراض
زمرہ:طب نفسی
زمرہ:فرانسیسی الفاظ اور جملے
زمرہ:حافظہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:حیاتی نفسیات
زمرہ:اعصابیات
زمرہ:اسرار
تارک وطن

اپنے وطن سے ہجرت کر کے کسی دوسرے وطن میں جا بسنے والے لوگ تارکین وطن کہلاتے ہیں۔

پاکستان سے 1960ء کی دہائی میں اپنا ذریعہ معاش بہتر بنانے کے خیال سے بڑی تعداد میں لوگ ترک وطن کر کے یورپ و دیگر ترقی یافتہ علاقوں میں آباد ہونا شروع ہوئے۔

## تارکین وطن یورپ میں

## تارکین وطن امریکا میں

## تارکین وطن مشرق وسطی میں

تارکین وطن
زمرہ:انسانی نقل مکانی
زمرہ:پاکستانی معاشرہ
زمرہ:قومیت
زمرہ:مطالعات انتشار
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
ایدھی فاؤنڈیشن

ایدھی فاؤنڈیشن پاکستان میں ایک فلاحی ادارہ ہے، جو 1951ء میں عبدالستار ایدھی کی طرف سے قائم کیا گیا تھا۔ ایدھی فاؤنڈیشن کی سرگرمیوں میں 24 گھنٹے کی ایمرجنسی سروس شامل ہے۔ ‏پاکستان کی ایدھی فاؤنڈیشن دنیا کی سب سے بڑی رضاکار انہ ایمبولینس سروس چلاتی ہے۔ ‏

## قیام
عبد الستار ایدھی نے صرف 5000 روپے کے ساتھ پہلا فلاح و بہبود مرکز قائم کیا تھا اور پھر ایدھی ٹرسٹ قائم کیا۔ آج ایدھی فاؤنڈیشن پاکستان میں سب سے بڑی فلاح و بہبود کی تنظیم ہے۔ فاؤنڈیشن کے ملک بھر میں 300 سے زائد مراکز ہیں۔

## فاؤنڈیشن کے تصور
ان کا خواب ہے کہ پاکستان کو ایک جدید فلاحی ریاست بنانا چاہیے جو غریب اور ضرورت مندوں کے لیے بنیادی صحت اور تعلیم فراہم کرے۔ ایدھی ٹرسٹ کے مقاصد میں جہالت کو کم کرنا، خاندانی منصوبہ بندی کو عوام میں متعارف کروانا اور بنیادی صفائی کے اصلوں کو پھیلانا ہے۔

## مقصد میں کامیابی
1985 میں انھوں نے پاکستانی حکومت کی طرف سے نشان امتیاز حاصل کیا۔ اور ملک بھر میں ان کی خدمات کو سراہا گیا۔ اس کے علاوہ انھیں فلپائن کی حکومت کی طرف سے بھی ان کے فلاح خدمات کے صلے میں ایک ایوارڈ ملا ہے۔

## مزید دیکھیے
* عبد الستار ایدھی
* بلقیس ایدھی

## بیرونی روابط
* ایدھی کی ویب گاہ
* ایدھی فاؤنڈیشن

## حوالہ جات

زمرہ:بین الاقوامی غیر سرکاری تنظیمیں
زمرہ:پاکستان کے فلاحی ادارے
زمرہ:پاکستان میں صحت اور طبی تنظیمیں
زمرہ:پاکستان میں فلاح و بہبود
زمرہ:پاکستان میں 1951ء کی تاسیسات
زمرہ:زلزلۂ کشمیر 2005ء
زمرہ:کراچی کی تنظیمیں
زمرہ:1951ء میں قائم ہونے والی تنظیمیں
عبد اللہ بن ابی

**عبد اللہ بن ابی** کا مکمل نام اپنی ماں کی نسبت سے، عبد اللہ بن ابی بن سلول، بتایا جاتا ہے۔ 
## حالات
اسلامی تاریخ کے مطابق محمد صلی اللہ علیہ و آلہ و سلم کی آمد سے قبل اہل مدینہ میں اس کی حیثیت اثر اور مرتبہ سب سے ممتاز تھا اور ہجرت سے کچھ روز قبل اہل مدینہ کے تمام قبائل نے اسے متفقہ طور پر اپنا سردار مقرر کر لیا تھا اور اس کی باقاعدہ رسم تاج پوشی کے لیے دن اور وقت بھی طے کیا جا چکا تھا۔ لیکن عین اسی وقت محمد محمد صلی اللہ علیہ و آلہ و سلم مکہ مکرمہ سے ہجرت کرکے بے تاج بادشاہ کے طور پر مدینہ منورہ تشریف لائے تو اہل مدینہ نے اپنا پہلا منصوبہ ترک کرکے اپنے تمام معاملات کو محمد  کے سپرد کر دیا۔ اس صورت حال کی وجہ سے عبد اللہ بن ابی کے سینے میں آپ  سے ذاتی بغض اور عناد پیدا ہو گیا اور وہ دل ہی دل میں آپ  سے جلنے کڑھنے لگا۔ کیونکہ اہل مدینہ کے تمام قبائل کی ہمدردیاں شمع رسالت کے ساتھ تھیں اس لیے وہ ان کی کھلم کھلا مخالفت نہیں کر سکتا تھا چنانچہ اس نے منافقت کی راہ اپنائی۔
## اسلام
عبد اللہ بن ابی نے بظاہر اسلام قبول کر لیا اور ظاہری اعتبار سے اللہ اور اس کے رسول  کے تمام احکامات کی پاپندی شروع کردی لیکن اندر ہی اندر وہ محمد  سے بغض اور عناد کی آگ میں جل رہا تھا۔ وہ جب تک زندہ رہا اس نے اسلام کی جڑ کاٹنے کے لیے یہودیوں اور مشرکین مکہ سے رابطے استوار رکھے اور غزوہ بدر اور احد میں نہ خود حصہ نہیں لیا بلکہ اندر ہی اندر صحابہ کو بھی جہاد پہ جانے سے روکتا رہا۔ یہی منافق شخص آپ  کی بیوی عائشہ بنت ابی بکر پر تہمت لگانے میں بھی پیش پیش رہا۔
## تفرقات
اسلامی تاریخ اور بطور خاص مسلمانوں میں تفرقات پیدا ہونے کے ابتدائی ماحول اور محرکات کے سلسلے میں عبد اللہ بن ابی کا نام اولین شخصیات میں لیا جاتا ہے۔، اسی وجہ سے اسلام میں اس کو رأس النفاق اور رئیس المنافقین کہا گيا۔

## وفات
اس کی وفات پر [عمر ابن الخطاب] نے اس کا واضح طور پر اظہار بھی کیا تھا کہ یہ شخص منافق تھا اور آپ  اس کی نماز جنازہ نہ پڑھائیں۔

== حوالہ جات ==



[زمرہ:631ء کی وفیات
زمرہ:انصار
زمرہ:عرب شخصیات
زمرہ:منافقین
زمرہ:ساتویں صدی کی عرب شخصیات
زمرہ:بنو خزرج
زمرہ:ویکی ڈیٹا سے مطابقت رکھنے والی مختصر تفصیل
زمرہ:ساتویں صدی کی پیدائشیں
زمرہ:زمانہ جاہلیت کی شخصیات
زمرہ:9ھ کی وفیات
غیبت (عقیدہ)

**غیبت صغرٰی** (minor occultation)، اہل تشیع میں پایا جانے والے امامت کے نظریے سے تعلق رکھنے والا ایک تصور ہے جسے بارہویں امام حضرت مہدی کے لیے اختیار کیا جاتا ہے اور اس کی مدت عرصہ 874ء تا 891ء تک بیان کی جاتی ہے۔ 874ء میں اپنے والد یعنی گیارہویں امام حسن عسکری کے انتقال کے بعد، امام مہدی کو بارھواں امام تسلیم کیا گیا جن کی عمر اس وقت پانچ سال بتائی جاتی ہے۔ اس وقت کے عباسی خلیفہ بنام المعتمد (870ء تا 892ء) کی جانب سے کسی خطرے (و دیگر مصلحتوں) کے پیش نظر بارہویں امام کو پوشیدہ رہتے ہوئے کام کرنا پڑا اور شیعوں سے رابطے کے لیے ان کے والد کے چند قریبی ساتھی بطور سفیر کام کرتے رہے، ان سفیروں کے لیے نواب اربعہ کی اصطلاح بھی استعمال کی جاتی ہے۔ جب عوام کو کوئی مسئلہ درپیش آتا تو وہ اسے امام کے سفیر کو پیش کردیتے اور سفیر پھر امام سے اس مسئلہ پر وضاحت حاصل کر کہ عوام تک پہنچا دیتے تھے۔ شیعوں کے مطابق غیبی امام اور عوام کے درمیان رابطہ قائم رکھنے والے ان سفیروں یا نواب کی تعداد چار بیان کی جاتی ہے، چوتھے نائب (حضرت محمد السمری) نے 891ء میں اپنی وفات سے چند روز قبل، غیبی امام (حضرت مہدی) کی جانب سے یہ پیغام سنایا کہ تم مرنے والے ہواور تمھارے بعد اب کوئی جانشین خاص، نائب خاص یا سفیر مقرر نہیں کیا جائے گا اور یوں ان کی وفات کے بعد سے اہل تشیع میں حضرت امام مہدی کے دوبارہ منظرعام پر آنے کا انتظار شروع ہوا، غیبت (حالت غیب) میں ہونے کی اس مدت کو کہ جب امام اور عوام کے درمیان رابطے کا کوئی نائب خاص یا سفیر بھی نا رہا، **غیبت کبرٰی** (major occultation) کے نام سے یاد کیا جاتا ہے۔
واضح رہے کہ غیبت صغرٰی میں رہتے ہوئے، عوام سے رابطہ اختیاری ہوتا ہے جبکہ غیبت کُبرٰی میں یہ تعلق بھی ختم ہوجاتا ہے۔ عیسٰی  بھی غیبت کُبرٰی میں ہیں اور قیامت سے پہلے دوبارہ ظہور پزیر ہوں گے جبکہ خضر  غیبت صغرٰی میں ہیں۔ اس کے علاوہ الیاس ، ادریس  غیبت کُبرٰی میں ہیں۔ جب امام مہدی  تشریف لائیں گے تو یہ مندرجہ بالا چاروں انبیاء اُن کے ہمراہ جلوہ افروز ہوں گے۔

## حوالہ جات

زمرہ:اسلامی اصطلاحات
زمرہ:شیعی معادیات
زمرہ:مہدیت
زمرہ:مہدویات
محمد عجیب

تصغیر|200px|Mohammad Ajeeb محمد عجیب
**محمد عجیب** نے برطانیہ میں ایک تاریخ رقم کی اور ایک ایسے وقت میں جب ایشیائی افراد کو کم تر اور کند ذہن سمجھا جاتا تھا انھوں نے بریڈفورڈ شہر کے لارڈ مئیر بننے کا اعزاز حاصل کیا۔ محمد عجیب 1957 کو آزاد کشمیر کے ایک چھوٹے سے گائوں چھترو سے برطانیہ کے ایک شہر نوٹنگھم میں آباد ہوئے۔ محمد عجیب کے بقول ان کا تعلق انتہائی غریب گھرانے سے تھا۔ نوٹنگھم میں اس وقت تک تقریبا ایک سو بیس پاکستانی آباد ہو چکے تھے۔ یہاں بھی غربت کا یہ عالم تھا کہ ایک بستر پر تین تین افراد سوتے تھے۔ ابتدائی چھا سال کے دوران انھوں نے ملوں میں مزدوری اور بسوں میں بطور کنڈیکٹر کام کیا۔

## سیاسی سفر کا آغاز
محمد عجیب 1974 تک بریڈفورڈ منتقل ہو چکے تھے، اسی برس انھوں نے سیاسی سفر کا بھی آغاز کیا اور برطانیہ کے لیبر پارٹی میں شمولیت اختیار کی۔ 1979 میں بریڈفورڈ شہر کے حلقہ مئننگھم وارڈ سے کونسلر منتخب ہوئے۔ اس وقت تک یہ دوسرے پاکستانی اور تیسرے ایشیائی کونسلر تھے۔ دیگر دو کونسلروں میں چوہدری حمید کا تعلق پاکستان اور منورحسین نامی کونسلر کا تعلق بنگہ دیش سے تھا۔

## دیگرسرکاری عہدوں پر تعیناتی
محمد عجیب کونسلر منتخب ہونے کے بعد کونسل کے مختلف عہدوں پر فائز رہے جن کے نام درج ذیل ہیں۔

1982-1975 کمیونٹی ریلیشن کے چیئرمین (اس وقت اس عہدہ پر پہلے پاکستانی تھے)
شلیٹر نامی ادارے کے ڈائریکٹر بھی رہے۔
کونسل برائے مساجد کے مین پاور سروسز کمیشن پراجیکٹ منیجرکے طور پر کام کیا۔

1980 میں انھیں بریڈفورڈ ہائوسنگ کمیٹی کا وائس چئیرمین بنادیا گیا۔

1984 لیبر پارٹی بریڈفورڈ کے چئیرمین منتخب ہوئے، اسی سال ان کا نام لارڈ میئر کے لیے تجویز کیا گیا مگر صرف آٹھ یا دس ووٹ حاصل کرسکے۔

## برطانیہ کا پہلا سیاہ فام لارڈ مئیر
1985 میں پارٹی نے دوبارہ ان کا نام لارڈمئیر کے لیے تجویز کیا، اس مرتبہ انھوں نے نصف سے زائد ووٹ لے کر کامیابی حاصل کی اور یوں برطانیہ کی تاریخ میں پہلے سیاہ فام، ایشیائی، مسلمان اور پاکستانی لارڈ مئیر کا اعزاز حاصل کیا۔ اسی برس محمد عجیب نے بطور لارڈ مئیر پاکستان کا دورہ کیا جہاں صدر پاکستان جنرل محمد ضیاء الحق اور اس وقت کے وزیر اعظم پاکستان محمد خان جونیجو سے بھی ملاقات کی۔

لاہور کے شالامار باغ میں انھیں اہلیان لاہور کی جانب سے بہت بڑا استقبالیہ دیا گیا، بی بی سی کی ٹیم نے اس دورے بھرپور کوریج کی اور پاکستانی اخبارات و قومی ٹی وی چینل نے اسے نمایاں کوریج دی۔

## دیگر اعزازات

2000ء میں محمد عجیب نے ملکہ برطانییہ کی جانب سے CBE کمانڈر آف برٹش ایمپائر کا اعزاز حاصل کیا۔

2009ء میں برطانوی دالعوام (ہائوس آف کامنز)میں ان کی سیاسی اور رفاہی خدمات کے صلے میں لائف ٹائم اچیومنٹ ایوارڈ دیا گیا۔

زمرہ:1938ء کی پیدائشیں
زمرہ:2003ء کی وفیات
زمرہ:بریڈفورڈ کی شخصیات
زمرہ:بریڈفورڈ کے پاکستانی
زمرہ:بریڈفورڈ کے سیاستدان
زمرہ:بریڈفورڈ کے میئر
زمرہ:برطانوی پاکستانی
زمرہ:پاکستانی تارکین وطن
زمرہ:پاکستانی نژاد برطانوی سیاست دان
زمرہ:تارکین وطن
زمرہ:جامعہ کراچی کے فضلا
زمرہ:کشمیری شخصیات
زمرہ:مملکت متحدہ کو پاکستانی تارکین وطن
زمرہ:میرپور، آزاد کشمیر کی شخصیات
زمرہ:بقید حیات شخصیات
زمرہ:مملکت متحدہ کے وطن گیر شہری
سائنسی قیامت

300px|تصغیر|بائیں|سورج
**سائنسی قیامت** سے مراد ایسی سائنسی وجوہات ہیں جن کی بنا پر ہمارا کرہ ارضی مکمل طور پر تباہ ہوجائے گا۔

## سورج کا ایندھن
سورج سمیت تمام ستاروں میں موجود مادہ کی مقدار کا بڑا حصہ ہائیڈروجن پر مشتمل ہے۔ ہائیڈروجن کے مسلسل خودکار ایٹمی دھماکوں سے روشنی اور حرارت کا وسیع تر اخراج ہوتا ہے، جس سے سورج چمکتا نظر آتا ہے۔ ایٹمی دھماکوں کا یہ عمل ہائیڈروجن کو ہیلئم میں تبدیل کرتا چلا جاتا ہے۔ ہمارے سورج میں ابھی اتنا ایندھن موجود ہے کہ وہ 4,50,00,00,000 سال مزید روشن رہ سکے۔

## ایندھن کا خاتمہ
جب ہمارے سورج کے مرکز میں واقع دس فیصد ہائیڈروجن نیوکلیئر فیوژن کے عمل سے گذر کر ہیلئم میں تبدیل ہو جائے گی تو سورج کا مرکز اپنے بے پناہ دباؤ کے تحت مزید سکڑے گا اور اس کا درجہ حرارت بے پناہ حد تک بڑھ جائے گا۔ ایسے میں ہیلئم بھی جلنا شروع کر دے گی جس سے کاربن پیدا ہو کر سورج کے مرکز میں جمع ہونے لگے گی۔ ہائیڈروجن اور ہیلئم کے جلنے کا یہ دہرا عمل سورج میں شدید حرارت پیدا کر دے گا جس سے زوردار دھماکوں کے ساتھ سورج کی بیرونی سطح پھول جائے گی اور اس کے بعد اس پھولی ہوئی سطح کا ٹمپریچر بھی نسبتاً کم ہو جائے گا۔

## سرخ ضخام
کسی بھی ستارے کے پھول کر اپنی اصل جسامت سے کئی گناہ بڑھ جانے کو فلکیاتی سائنس کی اصطلاح میں ’سرخ ضخام‘ (red giant) کا نام دیا جاتا ہے۔ ہمارا سورج جب سرخ ضخام میں تبدیل ہو گا تو وہ پھول کر نہ صرف عطارد بلکہ زہرہ کے مدار تک آ پہنچے گا۔ جس سے لامحالہ دونوں قریبی سیارے سورج میں گر کر اس کی کمیت کا حصہ بن جائیں گے۔ زمین زیادہ فاصلے پر ہونے کی بنا پر سورج میں گرنے سے تو بچ جائے گی مگر سورج کا پھول کر زمین سے اس قدر قریب تک چلے آنا زمین کے درجۂ حرارت کو بے انتہا بڑھا دے گا، جس سے کرۂ ارض پر واقع کروڑوں اربوں اقسام کی انواع حیات جھلس کر تباہ ہو جائیں گی اور ہر سو قیامت چھا جائے گی۔  ان سائنسی حقائق کی روشنی میں ظاہر ہوتا ہے کہ کرہ ارض کی قیامت کم و بیش ساڑھے چار ارب سال بعد وقوع پزیر ہوگی۔

## اسلامی عقیدہ
سورج کے پھول کر زمین سے اس قدر قریب چلے آنے سے زمین پر قیامت برپا ہونے کے ضمن میں تاجدار کائنات صلی اللہ علیہ وآلہ وسلم سے بہت سی احادیث مروی ہیں۔ نبئ آخرالزماں صلی اللہ علیہ وآلہ وسلم نے فرمایا :

**صحیح مسلم جلد 2:صفحہ 384**

## حوالہ جات

## برائے مزید مطالعہ
* سورج
* نظام شمسی
* اجرام فلکی
* قیامت
* سرخ ضخام
* سپر نووا

زمرہ:اجرام فلکی
زمرہ:فلکیات
زمرہ:طبعی کائنات
زمرہ:نظام شمسی
بھاٹی دروازہ

تصغیر|بھاٹی دروازہ

قدیم لاہور کے گرد قائم فصیل میں متعدد مقامات پر شہر میں داخلے کے لیے رکھے گئے دروازوں میں سے ایک اہم بھاٹی دروازہ، جو سید علی ہجویری  کے مزار کی سمت واقع ہے۔
یہ بھاٹ قوم کی طرف منسوب ہے جو بعد آبادی ایاز کے اس دروازہ کے اندر یکجا آباد ہوئے تھے اسی کے اندر بازار حکیماں ہے جہاں بڑے بڑے  نامور طبیب رہتے تھے

## حوالہ جات

## مزید دیکھیے
* لاہور
## بیرونی روابط
* اندرون شہر لاہور کے تاریخی دروازے " بھاٹی گیٹ " کی تاریخ

زمرہ:اندرون لاہور
زمرہ:بھاٹی دروازہ
زمرہ:بھاٹی
زمرہ:بھاٹی چوک
زمرہ:راوی ٹاؤن
زمرہ:کامنز زمرہ جس کا ربط ویکی ڈیٹا پر ہے
زمرہ:لاہور کے دروازے
زمرہ:مغلیہ طرز تعمیر
زمرہ:ویکی ڈیٹا سے مختلف مختصر وضاحت

زمرہ:ضلع لاہور کے آباد مقامات
فرعون

**فرعون** کسی خاص شخص کا نام نہیں ہے بلکہ شاہان مصر کا لقب تھا۔ جس طرح چین کے بادشاہ کو خاقان اور روس کے بادشاہ کو زار اور روم کے بادشاہ کو قیصر اور ایران کے بادشاہ کو کسریٰ کہتے تھے اسی طرح مصر کے بادشاہ کو فرعون کہتے تھے۔
فرعون اصل میں فارا، اَوْہ تھا، مصری زبان میں فارا محل کو کہتے ہیں اور اَوْہ کے معنی اونچا کے ہیں فارا اوہ کے معنی ہوئے اونچا محل، اس سے شاہ مصر کی ذات مراد ہوتی تھی
لغوی معنی "عظیم محل"کے ہیں اس سے مراد بادشاہ کا محل تھاـ سمجھا جاتا تھا کہ تمام فرعون مصری دیوتاؤں کی اولادیں ہیں ـ

## اسلام کے مطابق
فرعون کا ذکر قرآن میں بنی اسرائیل کے قصہ میں آتا ہےـ فرعون کا تکبر تاریخ اور ادب میں مشہور ہےـ موسیٰ علیہ السلام نے فرعون کو اپنی رسالت کی نشانیاں دکھائیں مگر اس نے ماننے سے انکار کیاـ جب بنی اسرائیل کو اللہ نے آزاد کیا اور جزیرہ نمائے سینا کی طرف لے گئے تو بالآخر فرعون پانی میں ڈوب کر مر گیا۔ (القرآن 10: 90 تا 92) مگر اس کا اللہ کے عذاب سے کوئی بچاؤ نہ رہاـ اس کا گناہ تھا کہ اس نے اپنے آپ کو خدا کے برابر سمجھا (القرآن 79: 20 تا 25) اور اس کے نتیجہ میں اللہ نے اس کو آنے والی نسلوں کے لیے مثال بنایاـ

## موسی کے فرعون کی شناخت
جس فرعون کے زمانے میں حضرت موسیٰ ؑ پیدا ہوئے اور جس کے یہاں پرورش پائی وہ رعمسيس ثانی تھا، اس وقت بہت بوڑھا ہو چکا تھا اس نے اپنے بیٹے منفتاح کو شریک حکومت کر لیا تھا اس کی ڈیڑھ سو اولادوں میں سے 13ویں نمبر پر تھا اور جو عذاب الٰہی میں مبتلا ہوا وہ منفتاح نامی فرعون تھا فرعون کی فہرست میں کم از کم 14 نام موجود ہیں ـ

## حوالہ جات

زمرہ:اشرافیہ کے القاب
زمرہ:تورات میں مذکور شاہی حکمران
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:سربراہان ریاست
زمرہ:شاہی القاب
زمرہ:شخصیات تورات
زمرہ:فراعنہ
زمرہ:قومی یا نسلی رہنماؤں کے القاب
زمرہ:مصر
زمرہ:مصری شاہی القاب
زمرہ:مناصب اقتدار
كلو بائٹ

**الف لکمہ** یا **[[کلو بائٹ]]** (kilobyte)، دراصل رقمی اطلاعاتی ذخیرہ کاری اکائی ہے جو 1,024 یا 1,000 لکمہ‌جات کے برابر ہے۔

### تسمیات
یہ اِصطلاح دو الفاظ ‘‘الف’’ اور ‘‘لکمہ’’ کا مجموعہ ہے۔ ‘‘الف’’ دراصل عربی زبان کا لفظ ہے اور اِس کا مطلب ہے ایک ہزار یا دس سینکڑے . لفظ ‘‘لکمہ’’ کی تفصیل کے لیے دیکھیے مقالہ لکمہ.

## نیز دیکھیے
* میگابائٹ (megabyte)
* گیگابائٹ (gigabyte)
* کلوبٹ (kilobit)

## حوالہ جات

زمرہ:اطلاعاتی اکائیاں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ذخیرہ کاری معلومات
زمرہ:کمپیوٹر
زمرہ:کمپیوٹر انجینئرنگ
زمرہ:سافٹ ویئر
ألف

**ألف** (kilo)، دراصل عربی زبان کا لفظ ہے جس سے مراد ہزار یا ایک ہزار یعنی 1,000 ہے . اِس کی جمع **ألاف** اور **ألف‌ھا** کی جاتی ہے۔

### استعمالات
* ألف‌لکمہ (kilobyte)
* ألف‌گرام (kilogram)

## حوالہ جات
تفویض کار

**تفویض کار** (task)
مقررہ کام؛ کیا جانے والا کام؛ کٹھن کام؛ جوکھم؛ کارمفوضہ؛ کار ہدف؛ سبق؛ مہم؛ ذمہ داری یا ضرورت کے طور پر جس کا کرنا لازم ہو؛ کام جو کسی کے سپرد کیا جائے؛ کام جو خود اپنے ذمہ لیا جائے؛ گرانبار، دشوار اور ناخوشگوار کام یا فرض۔ (فعل لازم) کسی سے کام کرانا؛ مشقت میں ڈالنا؛ سخت محنت کرانا؛ کسی پر زیادہ بوجھ ڈالنا؛ جوکھم میں ڈالنا۔

شَغل : task

اَشغال : tasks

شغل فوج / شغل دستہ / مہم دستہ : task force
## بیرونی روابط
حوالۂ لُغت (اُردو)

حوالۂ لُغت (عربی) 
## حوالہ جات

زمرہ:فیصلہ طلب
دارالافتاء

شرعی مسائل میں رہنمائی کرنے والا دفتر **دارالافتاء** کہلاتا ہے۔ ایسے دفاتر بالعموم ہر دینی درسگاہ کے ساتھ قائم ہوتے ہیں، جہاں سے مسلمان عبادات (نماز، روزہ، حج، زکوۃ) کے علاوہ روزمرہ زندگی میں پیش آمدہ مسائل (نکاح، طلاق، حلال و حرام، مورگیج، اسلامی بنکاری، وغیرہ) کا حل دریافت کرتے ہیں۔

**دارالافتاء** کے سربراہ کو مفتی کہا جاتا ہے اور کسی بھی معاملے میں اس کی ذاتی تحقیق پر مبنی فیصلہ فتوی کہلاتا ہے۔

اسلامی ریاست میں عدالتیں اسلامی مسائل سے متعلقہ رہنمائی کے لیے ملک کے بڑے بڑے مفتیوں سے رابطہ کرتی ہیں اور ان کے فتاویٰ کی روشنی میں فیصلے صادر کرتی ہیں، اس لحاظ سے **دارالافتاء** کو اسلامک لا آفس بھی کہا جا سکتا ہے۔

زمرہ:مذہبی اصطلاحات
موسیٰ (ضد ابہام)

## موسیٰ بطور نام

* موسیٰ – ابراہیمی ادیان میں نبی کا رتبہ رکھتے ہیں ـ یہودیت کے اساسی نبی ہیں۔
* موسیٰ علیہ السلام – اسلامی تفصیلی نقطہ نظر۔
* ابو موسیٰ اشعری – صحابی
* موسیٰ کاظم – حضرت جعفر صادق کے فرزند اور اہل تشیع کے ساتویں امام ہیں۔
* منسا موسیٰ – چودہویں صدی کی افریقی سلطنت مالی کا حکمران۔
* موسیٰ بن نصیر – پہلی صدی ہجری کے اموی گورنر۔
* موسیٰ جاوید چوہان – کینیڈا میں پاکستان کے صفیر۔
* موسیٰ بن میمون – بارہویں صدی عیسوی کے یہودی فلسفی اور حاخام۔
* سمیرہ موسٰی – ایک مصری نژاد مسلمان جوہری سائنس دان۔

## لفظ موسیٰ کے دیگر استعمال
* ابو موسیٰ شہر
* موسیٰ خیل: بلوچستان کا شہر
* ضلع موسیٰ خیل: بلوچستان کا ضلع
* تحصیل موسیٰ خیل: بلوچستان کی تحصیل
* جزیرہ ابو موسیٰ، ایک جزیرہ
* موسیٰ، پاکستان، ضلع اٹک کا ایک گاؤں

زمرہ:نام مقامات ضد ابہام صفحات
زمرہ:ویکی ڈیٹا سے مختلف مختصر وضاحت
آغوش

پاکستان میں آغوش کے نام سے بہت سے فلاحی ادارے کام کر رہے ہیں، جن میں سے چند ایک یہ ہیں :
* آغوش  از الخدمت فاؤنڈیشن 
* آغوش لاہور از تحریک منہاج القرآن 
* آغوش راولپنڈی از آغوش نورانی ویلفیئر فاؤنڈیشن
* آغوش کراچی از آغوش ٹرسٹ (معذور بچوں کا ارادہ) 

## حوالہ جات

زمرہ:پاکستان کی فلاحی جماعتیں
ایوانِ زیریں

*اس صفحے پر مزید معلومات بڑھانے کی ضرورت ہے*

عام انتخابات کے نتیجے میں وفاقی سطح پر قائم ہونے والا قانون ساز ادارہ جس کے اراکین براہ راست عوام کی آراء سے منتخب ہوتے ہیں۔

## قومی اسمبلی کی تشکیل
قومی اسمبلی 342 ارکان پر مشتمل ہے۔ اس کے لیے نشستوں کی تقسیم آبادی کے تناسب سے کی گئی ہے۔

## شرائط رکنیت
قومی اسمبلی کے رکن کے لیے پاکستان کا شہری ہونا لازم ہے اس کی عمر پچیس سال سے کم نہ ہو ،نام بطور ووٹر اس حلقے میں درج ہو جہاں سے وہ انتخاب لڑ رہا ہوں۔ کسی سرکاری عہدہ پر فائز نہ ہو۔ دماغی طور پر درست ہو۔ کسی ملازمت سے بد عنوانی کے تحت نکالا نہ گیا ہو۔ کسی اخلاقی جرم میں دو سال سے کم سزا ہو۔ نظریہ پاکستان ،افواج پاکستان اور عدلیہ کے خلاف بیان نہ دیا ہو ۔

## شرائط رائے دہندہ
رائے دہندہ پاکستان کا شہری ہو۔ اس کی عمر کم از کم اٹھارہ سال ہو، اس کا نام انتخابی فہرست میں ہو۔ دماغی طور پر مفلوج نہ ہو۔

## اراکین کا انتخاب
قومی اسمبلی کے اراکین کا انتخاب متعلقہ انتخابی حلقے کے ووٹرز براہ راست اپنے ووٹوں سے کرتے ہیں۔

## واحد رکنیت کی پابندی
اگر کوئی عہد ے دار ایک سے زیادہ حلقوں میں انتخاب جیت جاتا ہے تو اسے ایک نشست کے سواء باقی تمام نشستوں سے دستبردار ہونا پڑے گا۔

## رکنیت کا خاتمہ
اگر کوئی رکن مسلسل چالیس اجلاسوں میں غیر حاضر رہے تو اس کی رکنیت منسوخ ہو جائے گی۔ اگر کوئی رکن اپنی رضا مندی سے اپنی رکنیت ختم کرنا چاہتا ہو تو وہ اسپیکر کو اپنا استعفیٰ دے سکتا ہے۔
آئین میں اٹھارہویں ترمیم کے بعد سیاسی جماعت کا سربراہ اپنی جماعت کے کسی بھی رکن پارلیمینٹ کو جماعت کی پالیسی کی خلاف ورزی اور فیصلوں کو تسلیم نہ کرنے پر ان کی رکنیت ختم کر سکتا ہے۔

## اجلاس کی طلبی اور التوا
صدر مملکت یا خود وزیر اعظم کے مشورہ سے مشترکہ یا کسی ایوان کا اجلاس طلب کر سکتا ہے اور خود ہی اسے ملتوی کر سکتا ہے۔ لیکن قومی اسمبلی کے کم از کم سال میں تین اجلاس ہونے چاہئیں جن میں کم از کم 130 دن کا کام ہونا ضروری ہے اور دو اجلاسوں کے درمیان 120 دن کا وقفہ نہیں ہونا چاہیے۔ اگر اسمبلی کے 1/4ارکان اجلاس بلانا چاہیں تو وہ اسپیکر سے درخواست کرسکتے ہیں اور یہ اجلاس سپیکر ہی ملتوی کرتا ہے۔ کیونکہ اسمبلی کا اجلاس اگر سپیکر بلائے تو وہ اجلاس کا مقام اور اس کے ملتوی کرنے کا اختیار رکھتا ہے ۔

## اسمبلی کی میعاد
آئین میں اسمبلی کی مدت پانچ سال مقرر ہے جو اس کے پہلے اجلاس سے شمار ہوگی۔ اس سے قبل اسے برخاست کیا جا سکتا ہے ۔
## کورم
اسمبلی کے کورم کے لیے ایک چوتھائی ارکان کی حاضری ضروری ہے۔ اگر کورم کم ہو تو اسمبلی کا اجلاس ملتوی کیا جا سکتا ہے۔ اسمبلی میں تمام فیصلے حاضر ارکان کی اکثریت سے کیے جاتے ہیں۔

## اسمبلی کا ہیڈ کوارٹر
قومی اسمبلی کے تمام اجلاسوں کی کارروائی کے لیے ایک مستقل ہیڈ کوارٹر اسلام آباد میں واقع ہے جو پارلیمنٹ ہاؤس کہلاتا ہے ۔

## قومی اسمبلی کے اراکین کے لیے مراعات
اسمبلی کے ارکان کو بہت سی مراعات حاصل ہوتی ہیں۔ اسمبلی میں کی ہوئی بات پر ان کے خلاف عدالتی چارہ جوئی نہیں ہو سکتی اور نہ اس کی اسمبلی کی بات پر مقدمہ ہو سکتا ہے۔ ارکان اسمبلی کو اپنے خیالات کے اظہار کی مکمل آزادی حاصل ہے۔ ہر رکن کو مقررہ تنخواہ اور دیگر الاؤنس ملتے ہیں۔ اسمبلی کی کارروائی کے دوران ارکان کو گرفتار نہیں کیا جا سکتا۔ اگر گرفتار کرنا ضروری ہو تو اسپیکر سے اجازت لینا ضروری ہے ۔

## حلف
ہر رکن قومی اسمبلی کے لیے ضروری ہے کہ حلف اٹھائے ورنہ وہ اسمبلی کی کارروائی میں شامل نہیں ہو سکتا ہے۔ یہ حلف مقرر شدہ ہے جو آئین یں درج ہے۔ اس حلف کے ذریعے وہ ملک سے وفاداری کا عہد کرتا ہے ۔

زمرہ:قانون ساز ادارے
سرخ ضخام

300px|بائیں|تصغیر|بہت بڑا ستارہ مرنے سے پہلے پیاز کے چھلکوں کی طرح تہ در تہ مختلف عناصر پر مشتمل ہوتا ہے۔ پھر یہ عظیم دھماکے سے پھٹ جاتا ہے جسے supernova کہتے ہیں۔

سرخ ضخام ایسے مرتے ہوئے ستارے کی حالت ہے جس کی جسامت ہمارے سورج سے نصف سے لے کر اس سے 10 گنا بڑے تک ہو۔ سرخ ضخام کی حالت میں پہنچنے کے لیے ستارہ پھولتا ہے، اس کی سطح کا درجہ حرارت نسبتاً کم ہو جاتا ہے اور وہ زرد اور مالٹائی رنگوں کے بعد سرخ رنگ اختیار کر لیتا ہے۔

## مزید پڑھیئے
* سائنسی قیامت
* Binding energy

زمرہ:اجرام فلکی
زمرہ:ستارے
زمرہ:فلکیات
زمرہ:طبعی کائنات
زمرہ:کامنز زمرہ جس کا ربط ویکی ڈیٹا پر ہے
آغوش (یتیم خانہ)

تصغیر|400px|آغوش کی عمارت کا خوبصورت بیرونی منظر
**آغوش** جماعت اسلامی پاکستان کی فلاحی تنظیم الخدمت فاؤنڈیشن پاکستان کا ایک ذیلی ادارہ ہے جسے اٹک دارالسلام کالونی میں قائم کیا گیا، جس میں 210 سپیشل بچے رہائش پزیر تھے، کشمیر میں2005 زلزلہ کے بعد اس کی وسعت میں اضافہ کیا گیا اور مزید 150 بچوں کے لیے عمارت تعمیر کر کے اس میں رہائش، قیام، طعام اور تعلیم کا بندوبست کیا گیا۔ ادارہ ایک کیڈٹ کالج کی طرز پر چلایا جاتا ہے جس کے انچارج کرنل (ر) خالد عباسی ہیں جو رضاکارانہ طور پر ادارہ کی خدمت کر رہے ہیں۔ بچوں کی کفالت کی ذمہ داری زیادہ تر بیرون ملک مقیم پاکستانیوں نے اٹھارکھی ہے۔ جن میں برطانیہ سے یو کے اسلامک مشن اور یارکشائر کریسنٹ چیریٹیبل ٹرسٹ، امریکا سے اسلامک سرکل آف نارتھ امریکا اور جاپان و آسٹریلیا کے کچھ پاکستانی بھی شامل ہیں۔ ادارے کی خصوصیت بچوں کا تعلیمی معیار، رہن سہن کی سہولیات اور معیاری طرز زندگی ہے۔
تصغیر|400px|آغوش میں قیام پزیر بچے کھیل میں مصروف ہیں

## آغوش کے مقاصد
ادارے کے مقاصد میں سب اہم یہ ہے کہ ان بچوں کو ایسی معیاری تعلیم دی جائے کہ یہ وہ جوان ہو کر احساس کمتری کا شکار نہ ہوں اور ان کے ذہن میں یہ بات نہ رہے کہ چونکہ وہ یتیم تھے اس لیے ویسی تعلیم نہ مل سکی جو عام بچوں کو ملتی رہی ہے۔

## یتیم بچوں کے لیے نئی عمارت
راولپنڈی کے قریب مری کے علاقے میں یتیم بچوں کے لیے ایک نئی عمارت 2008ء میں حاصل کی گئی ہے جو کسی صاحب ثروت نے عطیہ کی ہے۔ مری کی اس نئی عمارت میں 400 بچوں کی رہائش کا انتظام کیا جائے گا۔
[تصغیر|400px|[جماعت اسلامی پاکستان کے امیر قاضی حسین احمد (جوادارہ کے قیام کا موجب بنے تھے) ادارہ میں بطور مہمان بچوں کے ہمراہ]]

## آغوش میں طرز رہائش
ادارے میں پانچ سال سے لے کر چودہ سال تک کے بچے رہائش پزیر ہیں۔ صبح بچے نماز کے وقت اٹھتے ہیں، باجماعت نماز کی ادائیگی کے بعد ناشتا اور اسکول کی تیاری کا مرحلہ ہوتا ہے۔ بعد ازاں بچے اسکول جاتے ہیں جو عمارت سے ملحقہ ہے۔ یتیم بچے اٹک شہر کے ایک بہترین اسکول الحرا پبلک اسکول میں پڑھنے جاتے ہیں جہاں عام بچوں سے بھی ان کا میل جول ہوتا ہے۔ ہر بچے کو دوسرے روز کپڑے تبدیل کرائے جاتے ہیں۔ اس کے علاوہ ہر بچے کو تولیہ، صابن، ٹوتھ پیسٹ، کنگھی، تیل اور ضروریات زندگی کی دیگر اشیاء فراہم کی جاتی ہیں۔

اسکول کے بعد بچوں کے لیے کھانے کا انتظام کیا جاتا ہے۔ دوپہر میں کچھ وقت آرام کے بعد بچے شام کی چائے پیتے اور کھیل کود میں وقت گزارتے ہیں جس کے بعد اساتذہ انھیں ہوم ورک کراتے ہیں۔

دن بھر کے اوقات میں پانچ باجماعت نمازیں پڑھائی جاتی ہیں جن میں درس قرآن اور درس حدیث بھی شامل ہوتے ہیں۔ رات کھانے کے بعد بچوں کو پینے کے لیے دودھ دیا جاتا ہے۔
## صحت کے اصول
بچوں کی حفظان صحت کے لیے ایک ڈاکٹر ہمہ وقت ادارہ میں موجود رہتا ہے جو بچوں کا باقاعدگی کے ساتھ معائنہ کرتا ہے اور ان کے طبی تجزیے اور دیگر طبی ضروریات بہم پہنچائی جاتی ہیں۔
تصغیر|400px|آغوش میں قیام بذیر بچوں کے لیے کھانے کا مینیو
## کھانے کا تفصیل
ایک جدید رہائشی عمارت کی طرح بچوں کے لیے کھانے کا مینیو بنایا گیا ہے جس کے مطابق بچوں کو روزانہ مختلف اور متوازن غذا دی جاتی ہے۔
## بیرونی روابط

* 
* https://alkhidmat.org/

## حوالہ جات

زمرہ:پاکستان کے فلاحی ادارے
زمرہ:پاکستانی یتیم خانے
زمرہ:یتیم خانے
پیرسید معروف حسین شاہ

پیر سید معروف حسین شاہ نوشاہی شمالی انگلستان کے شہر بریڈفورڈ میں رہائش پزیر ہیں۔ ان کا نام برطانیہ کے دینی اور سماجی حلقوں میں ایک امتیازی حیثیت رکھتا ہے۔ آپ کا آبائی قصبہ چکسواری ضلع میرپور آزاد کشمیر ہے۔ وہ 26 سال کی عمر میں، 26 اپریل 1961 کو برطانیہ آئے یہ وہ دور تھا جب پاکستانی اور ایشیائی برطانیہ تازہ تازہ آ رہے تھے۔ پیر سید معروف حسین شاہ نے ملوں میں مزدوری کے ساتھ ساتھ دینی تعلیمات بھی شروع کیں۔ انھوں نے 1963 میں جمعیت تبلیغ الاسلام نے نام سے ایک ادارہ بریڈفورڈ شہر میں قائم کیا۔ اب تک ان کی مساجد کی تعداد 17 ہو چکی ہے۔

اپنی برطانیہ آمد کا ذکر کرتے ہوئے وہ کہتے ہیں کہ میں بریڈفورڈ میں جس گھر میں آیا وہاں 26 آدمی رہتے تھے اور تین افراد کے علاوہ سب شراب نوشی اور دوسری عیاشیوں میں مبتلا تھے۔ انھوں نے ابتدائی 18 سال تک اون کی مل میں کام کیا۔ دوران کام وہ نماز پابندی سے پڑھتے تھے، کبھی انگریز مالکان نے انھیں نماز کی ادائیگی سے نہیں روکا۔ پیر سید معروف حسین شاہ کے مطابق اب تک ان کے دس ہزار سے زائد مرید ہیں۔ وہ کہتے ہیں کہ حضرت علی کا قول ہے جس کے ساتھ نیکی کرو اس کے شر سے بچو، میں بھی اس قول کی سچائی نہیں بچ سکا۔

زمرہ:بریڈفورڈ کے پاکستانی
زمرہ:بریڈفورڈکے مسلمان
زمرہ:برطانوی پاکستانی
زمرہ:برطانیہ کی مذہبی شخصیات
زمرہ:پاکستانی تارکین وطن
زمرہ:تارکین وطن
فرض

**فرض** : وہ کام جس کا کرنا ضروری ہو اور اس کا ترک کرنا لازماً منع ہو اس کا ثبوت بھی قطعی ہو اور اس کے فعل کے لزوم پر دلالت بھی قطعی ہو، اس کا انکار کفر اور اور اس کا ترک کرنے والا عذاب کا مستحق ہو خواہ دائما ترک کیا جائے یا احیاناً (کبھی کبھی) 
## اصطلاح شریعت
شریعت اسلامی کی اصطلاح میں فرض وہ حکم شرعی ہوتا جو دلیل قطعی (قرآنی حکم اور حدیث متواتر) سے ثابت ہو، یعنی ایسی دلیل جس میں شبہ کی کوئی گنجائش نہ ہو۔ وہ حکم جو قطعی اور یقینی دلیل سے ثابت ہو اور اس میں میں کوئی دوسرا احتمال نہ ہو اس کا منکر کافر ہوتا اور بغیر عذر چھوڑنے والا فاسق ہوتا ہے 
جودلیل قطعی سے ثابت ہویعنی ایسی دلیل جس میں کوئی شُبہ نہ ہو۔
## دلیل قطعی
مثلا نماز، روزہ، حج اور زکوٰۃ۔ وہ بنیادی ارکان ہیں جن کا ادا کرنا ہر مسلمان کے لیے ضروری ہے اور ادا کرنے والا ثواب کا مستحق ہوتا ہے۔ قرآن مجید قطعی الثبوت ہے اور اس کی لزوم پر دلالت بھی قطعی ہے کیونکہ نماز اور زکوۃ کا تارک عذاب کا مستحق ہے۔
## فرض کا حکم
اسلامی فقہ میں فرض کی اصطلاح حرام کے بالعکس ہے۔ اگر کوئی مسلمان ان کی فرضیت کا انکار کرے تو وہ کافر ہو جاتا ہے جبکہ بلا شرعی عذر ترک کرنے والا فاسق اور سزا کا مستحق ہوتا ہے۔

## اقسام
بلحاظ تکلیف فرض کی دو قسم ہے:
* فرض کفایہ۔ جس میں عامل کی بجائے عمل مطلوب ہوتا ہے، اگر کسی کے جانب سے یہ فرض ادا ہو جائے تو سب کے ذمہ سے عمل کی فرضیت ساقط ہو جاتی ہے۔ جیسے: نماز جنازہ، امر بالمعروف، علوم شرعیہ کا حصول وغیرہ۔
* فرض عین۔ جس میں عامل مطلوب ہوتا ہے۔ جس کا کرنا ہر مسلمان پر ضروری ہے اور جس پر وہ لازم ہے اسی کے ادا کرنے سے ادا ہو گا دوسرے کے کرنے سے اس کے ذمہ سے نہیں اترتا  جیسے: پانچ وقت کی نماز، روزہ، اسطاعت رکھنے والوں پر زکوۃ اور حج وغیرہ۔
## وضاحت
اکثر فقہا واجب کو بھی فرض ہی کے معنی میں لیتے ہیں۔ تاہم حنفی فقہا کے نزدیک واجب کا لفظ ان امور کے لیے آتا ہے جو فرض اور مستحب کے درمیان ہوں۔

## حوالہ جات

زمرہ:اسلامی اصطلاحات
زمرہ:شرعی قانونی اصطلاحات
زمرہ:عربی الفاظ اور جملے
زمرہ:فقہ
زمرہ:شریعت اسلامی میں عربی الفاظ اور جملے
زمرہ:مذہبی فلسفیانہ تصورات
واجب

واجب : جس کا کرنا ضروری ہو اور اس کا ترک کرنا لازماً منع ہو اور ان دونوں میں سے کوئی ایک چیز قطعی ہو یعنی اس کا ثبوت قطعی ہو اور لزوم پر (لازم ہونے پر)دلیل ظنی ہو یا ثبوت ظنی ہو اور لزوم پر دلیل قطعی ہو اور اس کا انکار نہ ہو اور اس کا ترک کرنے والا عذاب کا مستحق ہو خواہ دائما ترک کرے یا احیاناً(کبھی کبھی)۔
## واجب کی حیثیت
شریعت اسلامی کی اصطلاح میں واجب وہ حکم شرعی ہے جو دلیل ظنی سے ثابت ہو، یعنی جس کی دلیل میں دوسرا ضعیف احتمال بھی ہو جس کا منکر کافر نہیں ہوتا بلکہ فاسق ہو جاتا ہے یہ عمل کے اعتبار سے فرض کے برابر ہے اس لیے اس کو فرض عملی بھی کہتے ہیں  جبکہ اس کی ادائیگی کا شرع نے لازمی مطالبہ بھی کیا ہو۔ مثلا نماز عشاء کے وتر
## واجب کا حکم
اسلامی فقہ میں واجب کی اصطلاح مکروہ تحریمی کے بالعکس ہے۔ **واجب** کے بجا لانے پر ثواب اور چھوڑنے پر سزا ملتی ہے، البتہ فرض کے انکار سے کفر لازم آتا ہے اور واجب کے انکار سے کفر لازم نہیں آتا۔
## واجب کی مثال
جس واجب کا ثبوت قطعی اور لزوم پر دلیل ظنی ہو جیسے جماعت سے نماز پڑھنے کے وجوب پر یہ آیت دلالت کرتی ہے : وارکعوا مع الرکعین (البقرہ : 43) اور رکوع کرنے والوں کے ساتھ رکوع کرو، اس کا ثبوت قطعی ہے کیونکہ قرآن مجید کی یہ آیت قطعی ہے اور اس کی لزوم پر دلالت ظنی ہے کیونکہ رکوع کا معنی نماز پڑھنا بھی ہے اور رکوع کا معنی اللہ سے ڈرنا اور خشوع بھی ہے۔
اور جس واجب کا ثبوت ظنی ہو اور لزوم پر دلالت قطعی ہو جیسے نماز میں سورة فاتحہ کا پڑھنا واجب ہے لیکن اس کا ثبوت ظنی ہے کیونکہ اس کا ثبوت اس حدیث سے ہے :
عبادہ بن الصامت بیان کرتے ہیں کہ نبی اکرم(صلی اللہ علیہ وآلہ وسلم) نے فرمایا جس نے سورة فاتحہ نہیں پڑھی اس کی نماز نہیں ہوئی  تاہم یہ حدیث خبر واحد ہے اور اس کا ثبوت ظنی ہے لیکن اس کا لزوم قطعی ہے کیونکہ نبی (صلی اللہ علیہ وآلہ وسلم) نے فرمایا سورة فاتحہ کو پڑھے بغیر نماز نہیں ہوگی۔
## واجب کی تعریف
واجب کی ایک تعریف یہ بھی ہے جس کام کو نبی (صلی اللہ علیہ وآلہ وسلم) نے بطور عبادت دائما کیا ہو اور اس کے تارک پر آپ نے انکار کیا ہو یا اس کے ترک پر وعید فرمائی ہو،  اس کی مثال بھی جماعت کے ساتھ نماز پڑھنا ہے کیونکہ آپ نے بطور عبادت ہمیشہ جماعت کے ساتھ نماز پڑھی ہے اور اس کے ترک پر انکار اور وعید فرمائی ہے۔
## واجب اور فرض میں فرق
فرض" اسے کہتے ہیں جو کسی قطعی دلیل مثلًا: قرآن کریم کی کسی واضح آیت یا متواتر حدیث سے ثابت ہو، جب کہ "واجب" ظنی دلیل سے ثابت شدہ عمل کو کہا جاتا ہے، نیز فرض کا منکر کافر ہوجاتا ہے، واجب کے انکار پر کفر کا حکم نہیں لگتا۔

فرض اور واجب میں عمل کے اعتبار سے کوئی فرق نہیں دونوں پر عمل کرنا یکساں طور پر ضروری ہے؛ البتہ ثبوت کے اعتبار سے دونوں میں کچھ فرق ہے اور وہ یہ کہ فرض کا ثبوت کسی ایسے نص سے ہوتا ہے جو دلالت و ثبوت دونوں لحاظ سے قطعی ہو اور واجب کا ثبوت کسی ایسے نص سے ہوتا ہے جو دلالت اور ثبوت میں سے صرف کسی ایک لحاظ سے قطعی ہو دوسرے لحاظ سے قطعی نہ ہو بلکہ ظنی ہو، فرض کا منکر کافر ہوجاتا ہے جبکہ واجب کا منکر فاسق و گمراہ ہوتا ہے کافر نہیں ہوتا۔

## حوالہ جات

زمرہ:اخلاقی اصول
زمرہ:فقہ
زمرہ:قانون معاہدہ
زمرہ:نیکی
زمرہ:اخلاقیات
زمرہ:تاریخ افکار
زمرہ:غیرموجود آئی ایس بی این کے ساتھ صفحات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اصول فقہ
زمرہ:خاندان
زمرہ:اسلامی اصطلاحات
زمرہ:فلسفہ قانون
سنت مؤکدہ

**سنت مؤکدہ**:شریعت اسلامی کی اصطلاح میں سنت مؤکدہ وہ عمل ہے جسے حضور نبی اکرم صلی اللہ علیہ وآلہ وسلم نے یا صحابہ رضوان اللہ علیہم اجمعین نے عموماً اور اکثر بطور عبادت کیا ہو اور کبھی بغیر کسی عذر کے ترک بھی کیا ہو۔ اس کا ترک گناہ اور ترک کی عادت فسق ہے  اور اس کی اقامت، تکمیل دین کی خاطر ہو جیسے اذان، اقامت، نماز باجماعت وغیرہ سنت مؤکدہ ہیں۔ جہاں مطلق سنت بولا جائے اس سے مراد سنت مؤکدہ ہوتی ہے۔ اسے سنت ہدیٰ بھی کہتے ہیں
## سنت مؤکدہ کی اصطلاح
اسلامی فقہ میں سنت مؤکدہ کی اصطلاح اساءت کے بالعکس ہے۔ یہ ایسے اعمال ہیں جن کو ادا کرنے کی حضور نبی اکرم صلی اللہ علیہ وآلہ وسلم نے تاکید فرمائی ہے۔ اس کے ادا کرنے پر اجر ملتا ہے اور بغیر عذر چھوڑ دینے کی عادت قابل ملامت و مذمت ہے، جبکہ کبھی کبھار ترک کر دینے پر معافی ہے۔ جو شخص سنت مؤکدہ کو دائما ترک کرے وہ مستحق عذاب ہے اور جو اس کو احیاناً ترک کرے وہ مستحق ملامت ہے۔
## سنت کی تعریف
علامہ شمنی نے سنت کی یہ تعریف کی ہے کہ جو کام نبی (صلی اللہ علیہ وآلہ وسلم) کے قول یا فعل سے ثابت ہو اور وہ کام واجب یا مستحب نہ ہو، لیکن یہ مطلق سنت کی تعریف ہے اور سنت مؤکدہ کی یہ شرط ہے کہ آپ نے اس پر دوام کیا ہو اور کبھی ترک بھی کیا ہو خواہ ترک حکماً ہو۔
## سنت کی دو اقسام
جس فعل پر نبی (صلی اللہ علیہ وآلہ وسلم) یا آپ کے بعد خلفاء راشدین نے دائما عمل کیا ہو اور اس کو ترک کرنے سے منع نہ فرمایا ہو وہ سنت مؤکدہ ہے ورنہ وہ مستحب اور نفل ہے اور سنت کی دو قسمیں ہیں ایک سنت الھدیٰ ہے اس کا ترک کراہیت اور اساءت کو واجب کرتا ہے جیسے جماعت، اذان اور اقامت اور دوسری سنت الزوائد ہے جیسے نبی (صلی اللہ علیہ وآلہ وسلم) کی لباس پہننے، کھڑے ہونے اور بیٹھنے میں سیرت، اس کا ترک مکروہ نہیں ہے۔
سنت مئوکدہ کی مثال صبح و شام کے فرائض کے ساتھ بارہ رکعات نمازیں ہیں جن کا ذکر اس حدیث میں ہے :
ام المؤمنین ام حبیبہ بیان کرتی ہیں کہ رسول اللہ (صلی اللہ علیہ وآلہ وسلم) نے فرمایا جس شخص نے ایک دن اور رات بارہ رکعات نماز پڑھیں اس کے لیے جنت میں گھر بنایا جائے گا، چار رکعات ظہر سے پہلے دو رکعت ظہر کے بعد دو رکعت مغرب کے بعد، دو رکعت عشاء کے بعد اور دو رکعت صلاۃ فجر سے پہلے۔ ( 
## سنن کا حکم
اگر کوئی شخص ان سنتوں کا استخفاف کرے اور کہے کہ میں یہ نہیں پڑھتا تو اس کی تکفیر کی جائے گی، نوازل میں مذکور ہے جو شخص پانچ نمازوں کی سنتیں نہ پڑھے اور ان کو حق نہ جانے اس کی تکفیر کی جائے گی اور اگر کوئی شخص ان سنتوں کو برحق جانے اور نہ پڑھے تو ایک قول ہے کہ وہ گناہگار نہیں ہوگا اور صحیح یہ ہے کہ وہ گناہگار ہوگا کیونکہ اس کے ترک پر وعید ہے۔
 
## حوالہ جات

زمرہ:فقہ
زمرہ:نماز
سنت غیر مؤکدہ

سنت غیر مؤکدہ شریعت اسلامی کی اصطلاح میں؛ اس سے مراد ایسے امور ہیں جن کی حضور نبی اکرم صلی اللہ علیہ وآلہ وسلم نے پابندی نہ کی ہو، یعنی کبھی کیا ہو اور کبھی نہ کیا ہو، جیسے عصر کے فرضوں سے پہلے چار رکعت، ہر ہفتے میں سوموار اور جمعرات کے روزے، وغیرہ۔ سنت غیر مؤکدہ کو سنت زائدہ بھی کہتے ہیں۔
## سنت غیر مؤکدہ کا حکم
اسلامی فقہ میں سنت غیر مؤکدہ کی اصطلاح مکروہ تنزیہی کے بالعکس ہے۔ سنت غیر مؤکدہ پر عمل کرنا اجر و ثواب کا باعث ہے، جبکہ عمل نہ کرنے سے گناہ نہیں ہوتا۔
سنت غیر مؤکدہ کو دائما ترک کرنے پر ملامت کا استحقاق ہے اور احیاناً ترک کرنے پر ملامت نہیں ہے۔
## سنت مؤکدہ و غیر مؤکدہ کا فرق
سنت وہ ہے جس پر نبی (صلی اللہ علیہ وآلہ وسلم) نے دائمی عمل کیا ہو، لیکن اگر اس کو کبھی ترک نہ کیا ہو تو وہ سنت مئوکدہ ہے اور اگر اس کو کبھی کبھی ترک بھی کیا ہو توہ سنت غیر مئوکدہ ہے اور اگر آپ نے اس پر دائمی عمل کیا ہو اور ترک کرنے والے پر انکار بھی کیا ہو تو وہ وجوب کی دلیل ہے۔
## سنت غیر مؤکدہ کی مثال
سنت غیر مئوکدہ کی مثال عصر سے پہلے چار رکعت ہیں۔
عبد اللہ ابن عمر بیان کرتے ہیں کہ نبی (صلی اللہ علیہ وآلہ وسلم) اللہ اس شخص پر رحم کرے جو عصر سے پہلے چار رکعت پڑھتا ہے۔ 
## حوالہ جات

زمرہ:فقہ
زمرہ:نماز
مکروہ (فقہی اصطلاح)

شریعت  اسلامی کی اصطلاح میں مکروہ وہ شے یا فعل ہے جس کی ممانعت کسی عارضہ کی وجہ سے ہو اسے ترک کرنا باعث ثواب اور کرنے پر خوف عذاب ہے اس کا منکر کافر نہیں ہوتا۔

## اقسام
اس کی دو قسمیں ہیں:
# مکروہ تحریمی
# مکروہ تنزیہی

## حوالہ جات

زمرہ:اسلام میں حلال و حرام
زمرہ:اسلامی اصطلاحات
زمرہ:شرعی قانونی اصطلاحات
زمرہ:فقہ
زمرہ:فقہی اصطلاحات
زمرہ:مذہبی اخلاقیات
زمرہ:مذہبی اصطلاحات
زمرہ:شریعت اسلامی میں عربی الفاظ اور جملے
زمرہ:اسلامی اخلاقیات
زمرہ:ویکی ڈیٹا سے مختلف مختصر وضاحت
مکروہ تحریمی

شریعت اسلامی کی اصطلاح میں **مکروہ تحریمی** وہ فعل ہے جس سے لازمی طور پر رک جانے کا مطالبہ ہو اور وہ مطالبہ دلیل ظنی سے ثابت ہو۔

اسلامی فقہ میں مکروہ تحریمی کی اصطلاح واجب کے بالعکس ہے۔ اس کو اپنانے سے عبادت ناقص ہو جاتی ہے، مثلاً نماز عشاء کے بعد وتر کا چھوڑنا، (نماز وتر چونکہ واجب ہے اور حضور نبی اکرم صلی اللہ علیہ وآلہ وسلم نے اپنی زندگی میں اس کو کبھی ترک نہ فرمایا اور اس کے چھوڑنے پر وعید سنائی ہے یہ واجب کے بالمقابل ہے اس کا منکر فاسق اور بلا عذر کرنے والا گنہگار ہے ۔)
مکروہ تحریمی :جس کی ممانعت دلیل ظنی سے لزوماً ثابت ہو،یہ واجب کا مقابل ہے۔

مکروہ تحریمی : جس کا ترک کرنا ضروری ہو اور اس کام کو کرنا لازماً ممنوع ہو اور اس کے کرنے پر عذاب کی وعید ہو اور اس کی ممانعت کے ثبوت یا لزوم پر دلالت دونوں میں سے ایک ظنی ہو اور اس کا انکار کفر نہ ہو اور اس کام کرنے والا عذاب اور ملامت کا مستحق ہو خواہ دائماً ترک کرے یا احیاناً تاہم اس کا ارتکاب گناہ صغیرہ ہے۔
اگر سنت مئوکدہ قویہ ہو (قریب بہ وجوب جیسے نماز فجر کی سنتیں) تو اس کا ترک مکروہ تحریمی ہے اور اگر سنت غیر مؤکدہ ہو تو اس کا ترک مکروہ تنزیہی ہے۔ 
فقہا جب مکروہ کا ذکر کریں تو اس کی دلیل میں غور کرنا ضروری ہے اگر اس کی دلیل ظنی ممانعت ہو اور ممانعت کے خلاف پر کوئی قرینہ نہ ہو (مثلاً حضور کا اس کام کو کرنا) تو وہ مکروہ تحریمی ہے اور اگر کراہت کی دلیل میں کوئی ممانعت نہ ہو بلکہ وہ دلیل اس فعل کو ترک کرنے کی مفید ہو تو وہ مکروہ تنزیہی ہے۔
اس کی مثال ہے جیسے بغیر عذر کے باجماعت نماز کو ترک کرنا یا سونے چاندی کے برتنوں کو استعمال کرنا یا چاندی کے زیورات پہنا، کیونکہ ان چیزوں کی ممانعت احادیث میں آئی ہے اور اخبار احادہیں اور ظنی ہیں :
ام المؤمنین ام سلمہ بیان کرتی ہیں کہ رسول اللہ (صلی اللہ علیہ وآلہ وسلم) نے فرمایا جو شخص چاندی کے برتنوں میں پانی پیتا ہے، اس کے پیٹ میں جہنم کی آگ گڑگڑاتی رہے گی۔  
## حوالہ جات

زمرہ:فقہ
مکروہ تنزیہی

**مکروہ تنزیہی** وہ ہے جس کے نہ کرنے میں ثواب ہو اور کرنے میں عذاب نہ ہوشریعت اسلامی کی اصطلاح میں مکرہ تنزیہی وہ فعل ہے جس کو ترک کرنے کے مطالبہ میں شدت نہ پائی جائے۔

اسلامی فقہ میں مکروہ تنزیہی کی اصطلاح سنت غیرمؤکدہ کے بالعکس ہے۔

مثلاً محرم الحرام کی صرف دسویں تاریخ کا روزہ رکھنا، وغیرہ
مکروہ تنزیہی :وہ عمل جسے شریعت ناپسندرکھے مگرعمل پرعذاب کی وعیدنہ ہو۔ یہ سنّتِ غیر مؤ کدہ کے قابل ہے۔
یہ وہ کام ہے جس سے نبی (صلی اللہ علیہ وآلہ وسلم) نے منع فرمایا پھر خود اس کام کو کیا ہو پس منع فرمانا کراہت تنزیہہ پر دلالت کرتا ہے اور عمل فرمانا اس کے بیان جواز پر۔ انس بیان کرتے ہیں کہ نبی (صلی اللہ علیہ وآلہ وسلم) نے اس سے منع فرمایا کہ کوئی شخص کھڑے ہو کر پانی پینے، قتادہ نے پوچھا اور کھڑے ہو کر کھانا، انھوں نے کہا وہ تو اس سے زیادہ برا اور خبیث ہے۔
ابن عباس بیان کرتے ہیں کہ میں نے رسول ا للہ (صلی اللہ علیہ وآلہ وسلم) کو ایک ڈول سے زمزم کا پانی پلایا اور آپ نے کھڑے ہو کر وہ پانی پیا۔
حرام کا ارتکاب گناہ کبیرہ ہے اور مکروہ تحریمی کا ارتکاب گناہ صغیر ہے اور مکروہ تنزیہی کا ارتکاب مطلقاً گناہ نہیں ہے نہ کبیرہ نہ صغیرہ اور جس طرح مستحب کے ترک پر ملامت نہیں کی جاتی اس طرح مکروہ تنزیہی کے ارتکاب پر بھی ملامت نہیں کی جاتی علامہ شامی نے لکھا ہے کہ مستحب کا ترک مکروہ تنزیہی ہے نیز لکھا ہے کہ مستحب کے فعل پر ثواب ہوتا ہے اور اس کے ترک پر ملامت نہیں کی جاتی  خلاصہ یہ ہے کہ مکروہ تنزیہی کا گناہ ہونا تو درکنار اس کے ارتکاب پر ملامت بھی نہیں کی جاتی۔
## حوالہ جات

زمرہ:فقہ
مستحب

**مستحب** : یہ وہ فعل ہے جس کا ثبوت بھی ظنی ہو اور اس کی دلیل بھی ظنی ہوشریعت اسلامی کی اصطلاح میں مستحب وہ ہے جس کو حضور صلی اللہ علیہ وسلم نے یا آپ کے صحابہ نے کیا ہو یا اس کو اچھا خیال کیا ہو یا تابعین نے اس کو اچھا سمجھا ہو۔ لیکن اس کو ہمیشہ یا اکثر نہ کیا ہو بلکہ کبھی کیا اور کبھی ترک کیا ہو۔ اس کا کرنا ثواب ہے اور نہ کرنا گناہ نہیں۔ اس کو سنت زائدہ یا عادیہ یا سنت غیر مؤکدہ بھی کہتے ہیں اور فقہا کے نزدیک نفل بھی کہتے ہیں۔ بعض نے سنت غیر مؤکدہ اور مستحب کو الگ الگ بیان کیا ہے اور تھوڑا فرق کیا ہے اسلامی فقہ میں مستحب کی اصطلاح خلافِ اولی کے بالعکس ہے۔ 
جیسے وضو میں دائیں عضو کو پہلے دھونا، وضو سے پہلے بسم اللہ پڑھنا، مسجد میں جاتے وقت پہلے دایاں پیر داخل کرنا اور آتے وقت بایاں پیر پہلے باہر نکالنا، چاشت اور اشرق کے نوافل، ہر وضو کے بعد دو رکعت نماز پڑھنا اور تحیتہ المسجد پڑھنا وغیرہ اس کا فعل موجب ثواب ہے اور اس کے ترک پر عذاب ہے نہ ملامت خواہ دائما ترک ہو یا احیاناً 
حدیث میں ہے :
ام المؤمنین عائشہ صدیقہ بیان کرتی ہیں کہ جب رسول اللہ (صلی اللہ علیہ وآلہ وسلم) وضو کرتے تو دائیں اعضاء سے ابتدا کو پسند فرماتے تھے اور جب کنگھی کرتے تو دائیں جانب سے کنگھی کی ابتدا پسند فرماتے اور جب جوتی پہنتے تو دائیں پیر سے ابتدا کو پسند فرماتے، دوسری روایت میں ہے کہ آپ تمام کاموں میں دائیں جانب سے ابتدا کو پسند فرماتے تھے۔
یہ بھی ملحوظ رہے کہ مستحب کام کو لازم نہیں کرلینا چاہیے اور جو مستحب کام کو نہ کرے اس کو ملامت نہیں کرنی چاہیے کیونکہ مستحب کام کو لازم کرلینا اور اس کے ترک پر ملامت کرنا اس مستحب کو واجب بنادینا ہے اور یہ رسول اللہ (صلی اللہ علیہ وآلہ وسلم) کی شریعت کو بدلنا ہے اور احداث فی الدین ہے۔
عبد اللہ بن مسعود نے فرمایا تم میں سے کوئی شخص اپنی نماز میں شیطان کا حصہ نہ بنائے اور یہ نہ سمجھے کہ اس پر واجب ہے کہ وہ نماز پوری کرنے کے بعد دائیں طرف ہی مڑ کر بیٹھے گا کیونکہ میں نے رسول اللہ (صلی اللہ علیہ وآلہ وسلم) کو کتنی بار بائیں طرف بھی مڑ کر بیٹھتے ہوئے دیکھا ہے۔ 
نماز سے فارغ ہو کر دائیں طرف مڑ کر بیٹھنا مستحب ہے لیکن اگر کوئی شخص اس کو لازم سمجھ لیتا ہے تو حضرت عبد اللہ بن مسعود نے اس کی مذمت فرمائی ہے۔ اسی طرح عمامہ کے ساتھ نماز پڑھنا مستحب ہے لیکن اس کو لازم سمجھنا بدعت سیئہ ہے۔
## حوالہ جات

زمرہ:اسلامی اصطلاحات
زمرہ:اسلامی عقائد اور اصول
زمرہ:شرعی قانونی اصطلاحات
زمرہ:شریعت
زمرہ:فقہ
زمرہ:مذہبی اخلاقیات
زمرہ:شریعت اسلامی میں عربی الفاظ اور جملے
زمرہ:اسلامی اخلاقیات
زمرہ:ویکی ڈیٹا سے مختلف مختصر وضاحت
زمرہ:اصول فقہ
تنظیم اسلامی

**تنظیم اسلامی پاکستان** کی اہم اسلامی جماعتوں میں سے ایک ہے۔ اس جماعت کے بانی ڈاکٹر اسرار احمد ہیں۔ تنظیم اسلامی پاکستان میں نظام خلافت کے قیام کی خواہاں ہے۔ اس کا مرکزی دفتر لاہور، پاکستان میں واقع ہے۔ تنظیم اسلامی منہج انقلاب نبوی صلی اللہ علیہ وسلم کے مطابق انقلاب کے لیے کوشاں ہے۔ یہ تنظیم مولانا محمود حسن دیوبندی کی تمنا اور خواہش کے مطابق رجوع الی القرآن اور آپس کے اختلاف سے اجتناب کرتے ہوئے  قرآنی تفہیم  کو عام کرنے کے مشن پر بھی گامزن ہے۔ اس تنظیم کے بانی ڈاکٹر اسرار احمد مرحوم ہیں اور موجودہ امیر شجاع الدین شیخ حفظہ اللہ ہیں۔ تنظیم اسلامی کا ایک امیر ہوتا ہے جبکہ تمام ارکان کو رفقائے تنظیم اسلامی کہا جاتا ہے۔ یہ تنظیم بیعت کی مسنون بنیاد پر قائم ہے۔ چنانچہ تنظیم اسلامی میں شمولیت کے لیے عہدرفاقت اور بیعت لی جاتی ہے۔

تنظیم اسلامی کے امیر کے نیچے ناظمین اعلیٰ ہوتے ہیں، پھر ان کے نیچے امرائے حلقہ ہوتے ہیں۔ پھر ان کے نیچے مقامی امرا اور ان کے نیچے نقیب ہوتے ہیں۔ نقیب کم از کم تین رفقا کا ذمہ دار ہوتا ہے، اس مجموعے کو اسرہ کہا جاتا ہے۔

ہراسرے کا ہفتہ وار اجتماع ہوتا ہے، پھر کئی اسرے مل کر ایک مقامی تنظیم بنتی ہے، جس کا ماہانہ اجتماع ہوتا ہے۔ پھر کئی مقامی تناظیم ملکر ایک حلقہ بنتا ہے جس کا تین ماہ بعد اجتماع ہوتا ہے۔ اور پھر یہ سارے حلقے مل کر تنظیم اسلامی پاکستان کہلاتی ہے جس کا سالانہ اجتماع بہاولپور میں زیادہ تر نومبر کے مہینے میں ہوتا ہے۔

## حوالہ جات

زمرہ:اتحاد اسلامیت
زمرہ:اسلام پسند گروہ
زمرہ:پاکستان کی اسلامی سیاسی جماعتیں
زمرہ:پاکستان کی مذہبی جماعتیں
زمرہ:پاکستان میں قائم اسلامی تنظیمیں
زمرہ:پاکستان میں 1975ء کی تاسیسات
زمرہ:تنظیم اسلامی
زمرہ:جماعت اسلامی
زمرہ:جماعت اسلامی پاکستان
زمرہ:ضد احمدیہ
زمرہ:1975ء میں قائم ہونے والی تنظیمیں
زمرہ:1975ء میں قائم ہونے والی سیاسی جماعتیں
اینی میشن

**اینی میشن** تصویروں کو متحرک کرنے کا ایک طریقہ ہے جس کی مدد سے ایک سے زائد تصویروں کو مخصوص طرز پر یکجا کر کے متحرک کیا جاتا ہے۔ تصویروں کو اس طریقہ سے گزار کر عموماً فلم یا ویڈیو کی شکل میں پیش کیا جاتا ہے۔ 

زمرہ:اینی میشن
زمرہ:فلم اور ویڈیو کی ٹیکنالوجی
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
دنیا نیوز

دنیا ٹی وی پاکستان کا نیوز چینل ہے۔ یہ چینل میاں عامر محمود کی ملکیت ہیں۔ دنیا ٹی وی سے خبریں، حالات حاضرہ، تبصرے تجزیے، تفریحی، معلوماتی پروگرام نشر کے جاتے ہیں۔

## مزید دیکھیے
* پاکستان کے ٹی وی چینل
## بیرونی روابط
* دنیا ٹی وی

زمرہ:2009ء میں قائم ہونے والے ٹیلی ویژن چینل اور اسٹیشن
زمرہ:24 گھنٹے چلنے والے پاکستانی خبروں والے ٹیلی ویژن چینل
زمرہ:اردو زبان کے ٹیلی ویژن چینل
زمرہ:اسلام آباد میں ٹیلی ویژن اسٹیشن
زمرہ:پاکستان کے ٹی وی چینل
زمرہ:پاکستان میں ذرائع ابلاغ
زمرہ:لاہور میں ٹیلی ویژن اسٹیشن
زمرہ:مملکت متحدہ کے اردو چینل
زمرہ:ویکی ڈیٹا سے مطابقت رکھنے والی مختصر تفصیل
زمرہ:پاکستان میں 2009ء کی تاسیسات
گوشۂ درود

تحریک منہاج القرآن کے تحت لاہور میں قائم کردہ **گوشۂ درود** میں لوگ سارا سال دن رات نبی اکرم صلی اللہ علیہ وآلہ وسلم پر درود بھیجتے ہیں۔ کہا جاتا ہے کہ روئے زمین پر یہ ایسی واحد جگہ ہے جسے تاریخ میں پہلی بار یکم دسمبر 2005ء کو ڈاکٹر محمد طاہرالقادری نے قائم کیا۔
## درود بارے قرآنی حکم
قرآن حکیم میں ارشاد باری تعالٰیٰ ہے:

## مقصد قیام
حضور نبی اکرم صلی اللہ علیہ وآلہ وسلم پر درود و سلام بھیجنا ایک مقبول ترین عمل ہے۔ گوشۂ درود کے قیام کا مقصد مسلمانوں میں اپنے نبی صلی اللہ علیہ وآلہ وسلم کے ساتھ تعلق قائم کرنا بتایا جاتا ہے۔

## درود منہاج
منہاج القرآن کے گوشۂ درود میں جو درود شریف ہمہ وقت پڑھا جاتا ہے، اسے ’’درود منہاج‘‘ کہتے ہیں:

## گوشہ نشین
* گوشۂ درود میں 10 دن کے لیے آنے والے افراد گوشہ نشین کہلاتے ہیں۔
* ہر 10 دن بعد نئے 18 افراد گوشۂ درود میں آتے ہیں اور یوں یہ سلسلہ سارا سال جاری رہتا ہے۔

## معمولات گوشۂ درود
[تصغیر|400px|تحریک [منہاج القرآن کے مرکزی سیکرٹریٹ پہ واقع گوشہ درود کی حسین عمارت]]
* گوشۂ درود میں ہر وقت 6 افراد موجود ہوتے ہیں۔
* ان میں سے 5 افراد ہر وقت نبی اکرم صلی اللہ علیہ وآلہ وسلم پر درود شریف پڑھتے ہیں اور چھٹا شخص قرآن مجید کی تلاوت کرتا ہے۔
* ہر 8 گھنٹے بعد باری بدلتی ہے اور نیا دستہ درود شریف پڑھنے کے لیے آتا ہے۔ یوں 24 گھنٹے میں کل 18 افراد کی باری آتی ہے۔
* تمام گوشہ نشینان ہمہ وقت باوضو رہتے ہیں۔
* تمام گوشہ نشینان دن کو روزے سے رہتے ہیں۔
* گوشہ نشینان نماز پنجگانہ کے علاوہ تہجد، چاشت، اشراق اور اوابین بھی پڑھتے ہیں۔
* کل وقتی گوشہ نشینان کے علاوہ زائرین کو جزوقتی طور پر بھی ایک دو گھنٹے کے لیے درود شریف پڑھنے کے لیے گوشۂ درود میں شریک ہونے کی اجازت ہوتی ہے۔

## مجلس ختم الصلوۃ علی النبی
* ہر انگریزی ماہ کی پہلی جمعرات کو گوشۂ درود میں ماہانہ مجلس ختم الصلوٰۃ علی النبی صلی اللہ علیہ وآلہ وسلم منعقد ہوتی ہے۔ جس سے بالعموم ڈاکٹر محمد طاہرالقادری خطاب کرتے ہیں۔
[200px|تصغیر|بائیں|[قونیہ، ترکی میں واقع مولائے روم کا مزار]]
## گوشۂ درود کی عمارت
* منہاج القرآن کی مرکزی سیکرٹریٹ واقع ماڈل ٹاؤن لاہور میں مینارۃ السلام کے نام سے گوشہ درود کی عظیم عمارت کھڑی ہے، جس کا گنبد ترکی کے تاریخی شہر قونیہ میں واقع مولانا روم کے مزار کے گنبد کی طرز پر بنایا گیا ہے۔

## حلقۂ درود
گوشۂ درود کی ذیلی شاخیں حلقۂ درود کہلاتی ہیں۔ بیان کیا جاتا ہے کہ یہ حلقے پاکستان کے تمام شہروں میں یونین کونسل کی سطح پر قائم کیے جاتے ہیں۔ ان حلقہ ہائے درود میں ہفتہ وار محافل درود ہوتی ہیں، جن میں مقامی آبادی کے لوگ شرکت کرتے ہیں۔

## اعداد و شمار
سال 2005ء سے اب تک پڑھے گئے درود کا ریکارڈ ویب گاہ پر محفوظ ہے، جس میں وقت کے ساتھ ساتھ اضافہ ہوتا رہتا ہے۔

گوشہ درود میں 14 دسمبر 2023 تک پڑھا گیا درود پاک جس کا عدد ( چھ سو ستائیس ارب سات سو سولہ ملین پانچ سو گیارہ ہزار آٹھ سو اناسی) 627,716,511,889 ہے

## اندرونی روابط
* درود
* درود و سلام
* منہاج القرآن
* عرفان القرآن
* طاہرالقادری

## بیرونی روابط
* گوشۂ درود کی باضابطہ ویب گاہ
* تحریک منہاج القرآن کی ویب گاہ
## حوالہ جات

زمرہ:اسلامی فلسفہ
زمرہ:گنبد
زمرہ:لاہور کی عمارات و ساخات
زمرہ:منہاج القرآن
یارکشائر

برطانیہ کے دار الحکومت لندن سے دوسو میل دور شمال کی جانب یارکشائر کا علاقہ اپنے قدرتی حسن، آبشاروں، جھیلوں سرسبز پہاڑوں، جنگلات اور دریائوں کی وجہ سے دنیا بھر کے سیاحوں کو اپی جانب متوجہ کرتا ہے۔ یارکشائر برطانیہ کی سب سے بڑی کائونٹی ہے۔ جس میں پچاس لاکھ افراد رہتے ہیں یارکشائر میں لیڈز، شفیلڈ، یارک اور بریڈفورڈ کے شہر اہم مقام رکھتے ہیں۔ یارک جو یارکشائر کائونٹی کا ایک شہر ہے ماضی میں رومن حکمرانوں کا دور دیکھ چکا ہے۔ جب برطانیہ پررومیوں نے قبضہ کیا تو انھوں نے لندن کی بجائے یارک کو دار الحکومت کے لیے منتخب کیا۔ یارک کے رارلحکومت بنتے ہی قرب و جوار کے قصبوں اور شہروں نے خوب ترقی کی۔

## حوالہ جات


زمرہ:انگلستان کی کاؤنٹیاں
زمرہ:بغیر ڈیٹا رو کے خانہ معلومات سانچے استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:شمالی یارکشائر
زمرہ:جنوبی یارکشائر
زمرہ:مغربی یارکشائر
قاضی القضاۃ

فقہ اسلامی کی اصطلاح میں چیف جسٹس کو قاضی القضاۃ کہا جاتا ہے۔ امام ابویوسف تاریخ اسلام میں پہلے شخص ہیں جنھیں قاضی القضاۃ (چیف جسٹس) بنایا گیا۔

## حوالہ جات


زمرہ:فقہ
زمرہ:ہارون الرشید
زمرہ:اصول فقہ
زمرہ:فارسی مستعار الفاظ
زمرہ:قضاۃ شریعت
متفق علیہ

ایسی حدیث نبوی جو صحیح بخاری اور صحیح مسلم دونوں میں موجود ہو، علم مصلح الحدیث کی رو سے متفق علیہ حدیث کہلاتی ہے۔

زمرہ:اصطلاحات حدیث
زمرہ:حدیث
زمرہ:مذہبی اصطلاحات
دالہ کا منحنی

ریاضیات میں دالہ *f* کی **ترسیم** یا **گراف** تمام زوج مرتب (*x*, *f*(*x*)) کا مجموعہ ہے۔ خاصاً اگر *x* حقیقی عدد ہو، تو "گراف" سے مراد اس مجموعہ کی گرافی صورت ہے، کارتیسی مستوی میں منحنی کی ہیئت میں، جہاں کارتیسی محور وغیرہ دکھائے جاتے ہیں۔ کارتیسی مستوی میں گرافی کو کبھی **منحنی خاکہ گری** بھی کہا جاتا ہے۔ اگر فنکشن کا ادخال حقیقی اعداد کا زوجِ مرتب (*x*1, *x*2) ہو، تو گراف تمام تہرے مرتب (*x*1, *x*2, *f*(*x*1, *x*2)) کا مجموعہ ہے اور اس کی گرافی صورت سطح ہو گی (دیکھو سہ بعدی گراف )۔

حقیقی اعداد پر فنکشن کا گراف اس کے گرافی صورت کے برابر ہے۔ جامع فنکشن کے لیے، گرافی صورت بنانا ممکن نہیں ہوتا اور "تفاعل کا گراف" کی رسمی تعریف ریاضیاتی بیانات کی ضروریات پورا کرنے کے لیے مناسب رہتی ہے۔

یہ جانچنے کے لیے کہ کیا منحنی گراف فنکشن ہے، عمودی لکیر اختبار استعمال کرو۔ یہ جانچنے کے لیے کہ کیا فنکشن واحد الواحد ہے، یعنی کیا اس کی مقلوب دالہ ہے، اُفقی لکیر اختبار استعمال کرو۔ اگر فنکشن کا مقلب ہو، تو گراف کو لکیر y = x کے گرد معکس کر کے مقلوب فنکشن کا گراف ڈھونڈا جا سکتا ہے۔ منحنی واحد الواحد فنکشن ہو گی اگر بشرط اگر یہ فنکشن ہو اور یہ اُفقی لکیر اختبار پر پورا اترے۔

## مثالیں
بائیں|تصغیر|300 px| تفاعل <math>f(x)={{x^3}-9x} \!\ </math> کی ترسیم
### ایک متغیر کی تفاعل
فنکشن
: f(x)=
 \left\{\begin{matrix}
 a, & \mbox{if }x=1 \\ d, & \mbox{if }x=2 \\ c, & \mbox{if }x=3. 
 \end{matrix}\right.
 
کا گراف یہ ہے
:{(1,a), (2,d), (3,c)}

کعبی کثیر رقمی
: f(x)={{x^3}-9x} \!\ 
کا حقیقی لکیر پر گراف یہ ہے
: {(*x*, *x*3-9*x*) : *x* حقیقی عدد ہے}
اگر اس مجموعہ کو کارتیسی مستوی پر درج کیا جائے، تو نتیجہ منحنی ہے (دیکھو شکل)۔

[دائیں|تصغیر|300px| [تفاعل (ریاضیات)|تفاعل *f(x, y) = [[جیب دالہ|sin]](x<sup>2</sup>) [[مثلثیاتی دالہ|cos]](y<sup>2</sup>)* کی ترسیم]]

## شمارندی اطلاقیے
فنکشن کی ترسیم بنانے کے لیے متعدد اطلاقیے جیسا کہ آکٹیو اور maxima دستیاب ہیں۔

## نگار خانہ

Image:Sinx2+siny2.jmb.jpg|

## حوالہ جات

زمرہ:ابتدائی ریاضیات
زمرہ:تفاعلات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
جنوب

**جنوب **ہماری زمین پر موجود ایک ایسی سمت ہے، جو شمال کے محاذی واقع ہے۔ نقشوں میں اس کا مقام نیچے کی طرف ہوتا ہے۔ قطب نما کو 0 ڈگری پر طے کرنے سے کسی مقام پر جنوبی سمت کا تعین بآسانی کیا جا سکتا ہے۔

## مزید دیکھیے
* سمت
* مشرق
* مغرب
* شمال

زمرہ:توجیہ
زمرہ:ویکی ڈیٹا سے مطابقت رکھنے والی مختصر تفصیل